निजी और प्रोफेशनल दोनों जीवन में संतुलन के साथ सुख कायम रहे यह हर किसी की इच्‍छा होती है. लेकिन क्‍या इच्‍छा से सबकुछ संभव है. इच्‍छा मात्र से कुछ होने से रहा, हम इच्‍छा के लिए अंतर्मन से कैसी प्रबलता रखते हैं, आनंद मार्ग पर उससे ही यात्रा संभव है. जबसे सरकार ने समाज को निजी अवसरों की ओर धकेला है, नौकरियों से अपने हाथ वापस खींचे हैं. समाज में नए किस्‍म के रिश्‍तों का जन्‍म हुआ है. अब कोई नौकरी स्‍थायी नहीं है. स्‍थायी और नौकरी दोनों शब्‍द जो कभी एक-दूसरे के पूरक हुआ करते थे, एक दशक में विरोधी सरीखे हो गए हैं. निजी क्षेत्र के पथरीले पथ पर कब दो लोगों के बीच असहमति नाराजगी में बदल जाए कहना मुश्किल होता जा रहा है.